REGULAMENTUL (CE) NR. 1172/2009 AL COMISIEI
din 30 noiembrie 2009
de repartizare, pentru anul de comercializare 2009/2010, a 5 000 de tone de fibre de in scurte și fibre de cânepă cu titlu de cantități naționale garantate între Danemarca, Irlanda, Grecia, Italia și Luxemburg
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 95 coroborat cu articolul 4,
întrucât:
(1)
Articolul 8 alineatul (1) din Regulamentul (CE) nr. 507/2008 al Comisiei din 6 iunie 2008 de stabilire a normelor detaliate de aplicare a Regulamentului (CE) nr. 1673/2000 al Consiliului privind organizarea comună a piețelor în sectorul inului și cânepei pentru fibre (2) stabilește că repartizarea cantității de 5 000 de tone de fibre de in scurte și fibre de cânepă cu titlu de cantități naționale garantate pentru anul de comercializare 2009/2010, conform articolului 94 alineatul (1a) din Regulamentul (CE) nr. 1234/2007, trebuie să fie efectuată înaintea datei de 16 noiembrie a anului de comercializare în curs.
(2)
În acest scop Danemarca a transmis Comisiei informații privitoare la suprafețele pentru care există contracte de vânzare-cumpărare, contracte și angajamente de transformare, precum și informații privind producția estimată de paie și fibre de in și cânepă.
(3)
În schimb, Irlanda, Grecia, Italia și Luxemburg nu vor produce fibre de in sau cânepă în anul de comercializare 2009/2010.
(4)
Pe baza estimărilor de producție care rezultă din informațiile primite, producția globală a celor cinci state membre va fi inferioară cantității totale de 5 000 de tone care le-a fost alocată și prin urmare trebuie stabilite cantitățile naționale garantate indicate mai jos.
(5)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Pentru anul de comercializare 2009/2010, cantitățile naționale garantate prevăzute la articolul 94 alineatul (1a) din Regulamentul (CE) nr. 1234/2007 coroborat cu anexa XI partea A.II litera (b) la același regulament sunt următoarele:
-
Danemarca
95,2 tone;
-
Irlanda
0 tone;
-
Grecia
0 tone;
-
Italia
0 tone;
-
Luxemburg
0 tone.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 16 noiembrie 2009.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 noiembrie 2009.